
	KĖDAINIŲ RAJONO SAVIVALDYBĖS ADMINISTRACIJOS
DIREKTORIUS

	ĮSAKYMAS

	DĖL PRIEDANGOS PARUOŠIMO IR JOS PANAUDOJIMO REKOMENDACIJŲ KĖDAINIŲ RAJONO SAVIVALDYBĖS TERITORIJOJE PATVIRTINIMO

2023 m. vasario 23 d. Nr. AD-1-219 

	Kėdainiai



Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos krizių valdymo ir civilinės saugos įstatymo 13 straipsnio 1 dalies 6 ir14 punktais, Priedangos parinkimo ir ženklinimo rekomendacijomis, patvirtintomis Priešgaisrinės apsaugos ir gelbėjimo departamento prie vidaus reikalų ministerijos direktoriaus 2022 m. gegužės 30 d. įsakymu Nr. 1-327 „Dėl priedangos parinkimo ir ženklinimo rekomendacijų patvirtinimo“: 
1. t v i r t i n u  Priedangos paruošimo ir jos panaudojimo rekomendacijas Kėdainių rajono savivaldybės teritorijoje (pridedama);
2.  į p a r e i g o j u Priedangų valdytojus paskirti atsakingą asmenį arba sudaryti grupę, atsakingą už priedangos parengtį ir apie tai informuoti Kėdainių rajono savivaldybės administraciją el. paštu administracija@kedainiai.lt ne vėliau kaip per 20 kalendorinių dienų nuo šio įsakymo įteikimo datos.





Administracijos direktorius			              	Arūnas Kacevičius





Parengė
Vladas Rimkus                                           Darius Rušinas                                              V sistemoje     
2023-02- 

PATVIRTINTA
Kėdainių rajono savivaldybės administracijos direktoriaus
2023 m. vasario mėn. 23 d.  įsakymu Nr. AD-1-219


[bookmark: _Hlk126656333]PRIEDANGOS PARUOŠIMO IR JOS PANAUDOJIMO REKOMENDACIJOS KĖDAINIŲ RAJONO SAVIVALDYBĖS TERITORIJOJE


I SKYRIUS
BENDROSIOS NUOSTATOS

1. Priedangos paruošimo ir jos panaudojimo rekomendacijų Kėdainių rajono savivaldybės teritorijoje  (toliau – Rekomendacijos) paskirtis – pateikti siūlymus pastatų, patalpų, inžinerinių statinių ar kitų objektų esančių Kėdainių rajono savivaldybės teritorijoje, kurie yra įtraukti į priedangų sąrašus, savininkams (teisėtiems valdytojams) ir jų paskirtiems atsakingiems asmenims kaip pagal paskirtį tinkamai iš anksto paruošti  šias patalpas ir organizuoti į jas atvykusių pasislėpti gyventojų buvimą.
2. Rekomendacijos parengtos įvertinus galimas grėsmes bei siekiant apsaugoti gyventojų sveikatą  ir gyvybę, kilus oro pavojui, nuo tiesioginio ir netiesioginio apšaudymo grėsmės, karinės agresijos metu (nuo netiesioginės atakos, skeveldrų, nuolaužų, sprogimo smūgio bangos).
3. Rekomendacijose vartojamos sąvokos atitinka Lietuvos Respublikos krizių valdymo ir civilinės saugos įstatyme ir kituose civilinę saugą reglamentuojančiuose teisės aktuose vartojamas sąvokas.

II SKYRIUS
PRIEDANGOS PARUOŠIMAS IR PRIEŽIŪRA

4. Priedangos savininkas (teisėtas valdytojas) organizuoja priedangos ženklinimą ir priedangai skirtų patalpų paruošimą.
5. Priedangos savininkas (teisėtas valdytojas) paskiria asmenį arba sudaro grupę, atsakingą už priedangos parengtį ir gyventojų priėmimą, bei pagal galimybes skiria lėšas priedangos būklės gerinimui.
6. Priedangos patalpos turi būti:
6.1. neužkrautos nereikalingais daiktais ar statybinėmis atliekomis;
6.2. prižiūrimos ir tvarkomos;
6.3. su elektros apšvietimu.
7. Priedangos patalpose turėtų būti:
7.1. pirminės gaisro gesinimo priemonės;
7.2. pirmosios medicininės pagalbos vaistinėlė; 
7.3. alternatyvios apšvietimo priemonės (žibintuvėlis, žvakės);
7.4. iš anksto numatytas ir paruoštas rezervas priemonių atliekoms šalinti (pvz. šiukšlių maišai, sandariai užsidarantys kibirai ir pan.);
7.5. pagal galimybes iki 10 proc. talpinamų žmonių numatytos sėdimos vietos.
8. Esančių langų, angų užsandarinimui rekomenduojama turėti paruoštų skydų arba maišų smėliui.
9. Rekomenduojama parengti vietą (stendą, informacinę lentą) kurioje reikalui esant būtų talpinama aktuali informacija esantiems priedangoje:
9.1.  besislepiančiųjų elgesio taisyklės priedangoje (Rekomendacijų 1 priedas);
9.2.  priedangos planas su pažymėtais įėjimo ir išėjimo keliais;
9.3.  priedangos valdytojo (savininko) paskirtų atsakingų asmenų ar grupės kontaktiniai duomenys: telefono numeris, el. pašto adresas; 
9.4.  esančių priemonių (jei tokių yra) priedangoje sąrašas;
9.5.  išorinių bei vidaus inžinerinių tinklų planas su jų atjungimo schemomis;
10. Esančios vandentiekio, nuotekų, elektros ar kito pobūdžio komunikacijos turi atitikti jiems keliamus saugaus eksploatavimo reikalavimus.
11. Asmuo, atsakingas už priedangos parengtį, privalo rūpintis priedangoje esančių inžinerinių sistemų (vandens, nuotekų, šilumos, dujų, elektros, ryšio) ar atskirų jų dalių tinkama būkle ir periodine technine priežiūra.

III SKYRIUS
INFORMAVIMO APIE PRIEDANGAS IR PATEKIMO Į JAS TVARKA

12. Informacija apie priedangų išsidėstymą talpinama interneto svetainėje www.LT72.lt.
13. Priedangos turi būti paženklintos specialiuoju priedangos ženklu (toliau – Ženklas) laikantis Priešgaisrinės apsaugos ir gelbėjimo departamento prie Vidaus reikalų ministerijos patvirtintomis priedangos parinkimo ir ženklinimo rekomendacijomis.
14. Ženklas tvirtinamas virš įėjimo į pastatą, patalpą, inžinerinį statinį ar kitą objektą, kuriame yra priedanga, ar išėjimo iš jo durų, išorinėje dalyje, ir virš visų išėjimo durų, vidinėje dalyje, 2–2,5 m nuo žemės (grindų) aukštyje, tinkamu matymo kampu, pakankamai apšviestoje ir matomoje vietoje. Nesant galimybės tvirtinti ženklą virš durų, jis tvirtinamas ant durų ar artimiausio tam tinkamo objekto, 1,75 m nuo žemės (grindų) aukštyje.
15. Organizuojant gyventojų priėmimą į priedangą, pagal galimybes sudaryti tinkamas sąlygas neįgaliesiems.
16. Susidarius oro pavojaus ar kitoms karinėms grėsmėms, užtikrinti sklandų gyventojų patekimą bet kuriuo paros metu į priedangą.
17. Atsakingas už priedangos parengtį, kartu su tam tikslui skirtais darbuotojais, užtikrina atvykusių gyventojų pasislėpimą: atvykusiųjų patekimą į patalpas, registravimą priedangoje esančių žmonių registravimo žurnale (Rekomendacijų 2 priedas) ir apskaitą, supažindinimą su esminiais elgesio priedangoje taisyklių reikalavimais.  

IV SKYRIUS
BAIGIAMOSIOS NUOSTATOS

18. Priedangos savininkui (teisėtam valdytojui) rekomenduojama periodiškai, bet ne rečiau kaip kartą per tris metus, peržiūrėti priedangos bendrą būklę. Esant priedangos bendros būklės pasikeitimui, priedangos savininkas (teisėtas valdytojas) nedelsiant, bet ne vėliau kaip per 5 darbo dienas apie tai raštu informuoja Kėdainių rajono savivaldybės administraciją.
19. Priedangos savininkas (teisėtas valdytojas), apie planuojamus statybos darbus, kurie galėtų turėti įtaką priedangai skirtoms patalpoms ar patekimui į jas, prieš vieną mėnesį nuo tokių darbų planavimo pradžios, raštu informuoja Kėdainių rajono savivaldybės administraciją.
20. Konsultacijas priedangos paruošimo ir jos panaudojimo klausimais teikia Kėdainių rajono savivaldybės administraciją ir Priešgaisrinės apsaugos ir gelbėjimo departamento prie Vidaus reikalų teritoriniai struktūrinių padalinių specialistai.

_____________________




Priedangos paruošimo ir jos panaudojimo rekomendacijų Kėdainių rajono savivaldybės teritorijoje 1 priedas

ELGESIO TAISYKLĖS PRIEDANGOJE 

Apsaugos statiniuose reikia griežtai laikytis nustatyto režimo ir tvarkos. 
Priedangoje esantys asmenys privalo vykdyti visus atsakingojo už priedangą (toliau – atsakingasis) nurodymus, taip pat privaloma padėti atsakingajam palaikyti tvarką statinyje. 
Griežtos tvarkos laikymasis priedangoje yra viena iš svarbių sąlygų esančių žmonių saugai užtikrinti. 
Priedangoje draudžiama: 
· be reikalo vaikščioti priedangos patalpose;
· rūkyti;
· savarankiškai įjungti ir išjungti apšvietimą, inžinerinius prietaisus ir jų tinklus;
· savarankiškai uždegti atvirąją ugnį naudojančius šviesos ir šilumos šaltinius;
Priedangoje privaloma laikytis tylos. Suderinus su atsakinguoju, galima organizuoti pokalbius, garsius skaitymus, radijo klausymą. 
Valgant ir geriant, privaloma laikytis higienos reikalavimų.
Panaudojant rankinį ventiliatorių (jei toks yra), darbui su juo paimami darbingi žmonės, esantys priedangoje. 
Priedangos, po pilno užpildymo žmonėmis 2-3 valandas vėdinimas nevykdomas. Po to ir vėliau, kas 2 valandas esant galimybei atliekamas 15-20 min. patalpų vėdinimas. 

















Priedangos paruošimo ir jos panaudojimo rekomendacijų Kėdainių rajono savivaldybės teritorijoje 2 priedas

PRIEDANGOJE ESANČIŲ ŽMONIŲ REGISTRAVIMO ŽURNALAS

	Registravimo 
Data, laikas
	Eil. Nr.
	Vardas
	Pavardė
	Gimimo data
	Gyvenamos vietos adresas
	pastabos

